Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 334/14/6613	Žiar nad Hronom, 27.2.2015
EEČ : 2-52-35-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
stíhaného za prečin zanedbania povinnej výživy podľa § 207 ods. 1 Trestného zákona, na tom skutkovom základe, že hoci mu z ustanovenia § 62 a nasledujúcich Zákona o rodine číslo 36/2005 Z.z. v znení neskorších predpisov vyplýva povinnosť vyživovať svoju dcéru XXXXX, nar. XXXXX, XXXXX, XXXXX pričom táto povinnosť mu bola deklarovaná aj rozsudkom Okresného súdu Žiar nad  Hronom sp. zn. 8P 300/06 zo dňa 30.11.2006, právoplatným dňa 3.1.2007, ktorým bol zaviazaný prispievať na  výživu svojej dcéry XXXXX  sumou vo výške 2.200,- Sk (73,03 €) mesačne, počnúc dňom 1.12.2006, vždy do 15 -teho dňa v mesiaci vopred k rukám matky,  avšak obvinený si svoju vyživovaciu povinnosť v mieste trvalého bydliska a na miestach kde sa zdržiaval riadne a včas neplnil, čím mu za obdobie od  mája 2013 až do súčasnej doby  vznikol dlh na výživnom vo výške 1606,66,-€.

lebo zanikla trestnosť činu.

Odôvodnenie:
Uznesením povereného príslušníka OO PZ XXXXX XXXXX zo dňa 25.06.2014 bolo začaté trestné stíhanie a súčasne vznesené obvinenie XXXXX za prečin zanedbania povinnej výživy podľa § 207 ods. 1 Trestného zákona, na vyššie uvedenom skutkovom základe.

Uznesením prokurátora Okresnej prokuratúry Žiar nad Hronom sp. zn. 2Pv 334/14/6613 zo dňa 26.11.2014 bolo trestné stíhanie obv. XXXXX zastavené podľa § 215 ods. 1 písm. h/ Trestného poriadku, nakoľko zanikla trestnosť činu, avšak proti tomuto uzneseniu podal obvinený sťažnosť a predmetné uznesenie bolo uznesením prokurátorky Krajskej prokuratúry XXXXX sp. zn. 3KPt 56/14/6600 dňa 19.12.2014 zrušené podľa § 194 ods. 1 písm. b/ Trestného poriadku.

Následne bola dňa 12.01.2015 opätovne vypočutá svedkyňa - poškodená XXXXX, ktorá uviedla, že od roku 2010 študovala na XXXXX a od septembra 2014 pokračuje v štúdiu v Anglicku, odbor anglický jazyk a scenáristika. Jej náklady na štúdium sú vo výške 468,06,-€ na mesiac. Na štúdium jej prispieva mama  a snaží sa aj brigádovať. Dosť jej pomohlo, že otec uhradil dlžné výživné, nakoľko by to finančne nezvládala. Keď študovala v Bratislave, tiež si musela privyrábať brigádami, často po nociach, čo ovplyvňovalo jej štúdium. Ďalej uviedla, že otec uhradil výživné vo výške 1504,48,-€ a ak nezaplatí do 15.01.2015 ostane jej dlžný 29,15,-€ na výživnom.

Svedkyňa - poškodená XXXXX predložila potvrdenie o ubytovaní sprostredkovanom XXXXX v akademickom roku 2014/2015, kde suma za ubytovanie je 3300 Libier, ako aj potvrdenie štatútu študenta, z ktorého vyplýva, že XXXXX je denným študentom XXXXX, študijný program anglická literatúra a písanie scenárov, so začiatkom štúdia 15.09.2014.

Ďalej boli do vyšetrovacieho spisu zabezpečené rozsudky Okresného súdu Žiar nad Hronom sp. zn. 7C 16/2013 zo dňa 04.03.2014, ktorým bol zamietnutý návrh XXXXX na zrušenie vyživovacej povinnosti voči XXXXX a Krajského súdu XXXXX sp. zn. 15Co/472/2014 zo dňa 15.10.2014, ktorým bol potvrdený rozsudok Okresného súdu Žiar nad Hronom sp. zn. 7C 16/2013 .

Z písomného vyjadrenia XXXXX vyplýva, že výchova a vzdelávanie sa v konzervatótiu uskutočňuje podľa šesťročného vzdelávacieho programu a keďže XXXXX predložila doklad o prijatí XXXXX ako aj registračný doklad študenta univerzity od 15.09.2014 denného štúdia, bolo jej štúdium na SúXXXXX ukončené ku dňu 16.09.2014.

Preštudovaním vyšetrovacieho spisu ČVS:ORP-476/BS-ZH-2014 bolo zistené, že poštovými poukazmi zo dňa 19.01.2015 XXXXX zaslal XXXXX sumu 29,-€ a dňa 16.02.2015 sumu 73,-€. Následne bolo od poškodenej vyžiadané vyjadrenie, či je uhradené výživné v plnom rozsahu, nakoľko zostávalo uhradiť zo strany obv. XXXXX ešte 0,18,-€. XXXXX potvrdila, že výživné bolo uhradené v plnom rozsahu a XXXXX k dnešnému dňu  už nemá voči nej dlh na výživnom, t.j. dlh na výživnom bol uhradený v celom rozsahu. Zároveň bolo z vyšetrovacieho spisu zistené, že neplatenie výživného zo strany obv. XXXXX nemalo trvalo nepriazńivé následky pre XXXXX.

Podľa § 86 ods. 1 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Základnou podmienkou zániku trestnosti je skutočnosť, že páchateľ dodatočne splní svoju povinnosť v celom rozsahu. K zániku trestnosti nedôjde, ak povinnosť bola splnená len sčasti

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Na základe týchto skutočností som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Karin Valentová
prokurátorka